სს საქართველოს ბანკი აცხადებს ტენდერს, სათავო ოფისის მწვანე საფარის მოვლის მომსახურების შესყიდვის შესახებ. ტენდერში მონაწილეობისთვის და დეტალური ინფორმაციის მისაღებად საჭიროა დაინტერესებულმა კომპანიამ წინადადება წარმოადგინოს ელექტრონული შესყიდვების პლატფორმაზე: <https://tenders.ge/>

***საკონტაქტო პირი***

ხატია ითიურიძე

599 39 00 44

khitiuridze@bog.ge

|  |  |
| --- | --- |
|  |  |
| გამოცხადების თარიღი:დასრულების თარიღი: | 19 ივლისი, 2024 29 ივლისი, 2024 (17:00 საათი) |
|  |  |

**ტენდერი სათავო ოფისის მწვანე საფარის მოვლის მომსახურების შესყიდვის შესახებ**

სარჩევი

[1. ზოგადი ინფორმაცია / მომსახურების ჩამონათვალი 2](#_Toc172298427)

[2. კონტრაქტორის ვალდებულებები 2](#_Toc172298428)

[3. საკვალიფიკაციო მოთხოვნები 3](#_Toc172298429)

[4. ტენდერის ფარგლებში წარსადგენი სავალდებულო დოკუმენტაცია 3](#_Toc172298430)

[5. დამატებითი ინფორმაცია 4](#_Toc172298431)

[6. შეფასების კრიტერიუმები 4](#_Toc172298432)

# ზოგადი ინფორმაცია / მომსახურების ჩამონათვალი

შემსყიდველი საჭიროებს თბილისში, ბანკის სათავო ოფისის (მის: ი.გაგარინის 29ა) ეზოსა და მიმდებარე ტერიტორიაზე არსებული მწვანე საფარისა და მცენარეების მოვლასთან დაკავშირებული სხვადასხვა ტიპის მომსახურების შესყიდვას, კერძოდ:

1. ტერიტორიის გათიბვა (შესაბამისი ტექნიკით) ბალახის შეგროვება/გატანა: გაზაფხული/ზაფხული არაუმეტეს 2 ჯერ კვირაში; შემოდგომა/ზამთარი არაუმეტეს ერთხელ კვირაში.
2. გაზონის დამუშავება სასუქით (აზოტი)
3. ტერიტორიების სარეველებისგან გასუფთავება ყოველკვირეულად; ბანკის მოთხოვნის შემთხვევაში, ჰერბიციდით შეწამლვა საკუთარი ხარჯებით.
4. საჭირო უბნების დამატებით მორწყვა.
5. საჭირო უბნების მოფოცხვა.
6. მცენარეების სხვლა, ფორმირება, მოვლა – გამხმარი ფოთლების/ტოტების მოჭრა/ მოცილება, მცენარის მთლიანი იერსახის შენარჩუნებით.
7. მცენარეების გარშემო ნიადაგის შემობარვა (საჭიროების შემთხვევაში) წელიწადში 2-ჯერ, გაზაფხული-შემოდგომა
8. განოყიერება – მცენარეების ზრდის ხელშეწყობის მიზნით, მათი უზრუნველყოფა შესაბამისი სასუქით და მცენარეული საკვებით საკუთარი ხარჯებით წელიწადში 2-ჯერ.
9. გამწვანების ზონების და ნარგავების მონიტორინგი კვალიფიციური პირის მიერ, ყოველკვირეულად
10. მცენარეების კონტროლი დაავადებებზე, საჭიროებისას შეწამლვა/დამუშავება საკუთარი ხარჯებით.
11. სარწყავი სისტემის ყოველკვირეული კონტროლი/მოწესრიგება: მორწყვის სისტემის/გრაფიკის/სპრინკლერების დაფარვის ზონების დარეგულირება ბალახის/მცენარეების სპეციფიკური საჭიროების გათვალისწინებით

! მომსახურების შესრულებით დაინტერესებულ პირებმა უნდა დაგეგმონ ვიზიტი, იმისთვის რომ თავადვე მოახდინონ ტერიტორიის დათვალიერება და შესასრულებელი სამუშაოების მოცულობის და სირთულის შეფასება.

ვიზიტის დასაჯავშნად დაუკავშირდით:

ხატია ითიურიძე

+995 (599) 390044

khitiuridze@bog.ge

მეტი ინფორმაციისთვის გაეცანით შემდეგ დანართებს:

* **დანართი N1** \_ ტერიტორიის კვადრატულობა ზონების მიხედვით
* **დანართი N2** \_ ფოტოსურათების არქივი ზონების მიხედვით

**საკონტრაქტო ვადა:** 1 წელი, ავტომატურად 1 წლით გაგრძელების პირობით.

# კონტრაქტორის ვალდებულებები

**კონტრაქტორი ვალდებულია:**

* მომსახურება განახორციელოს ბანკთან წინასწარი შეთანხმებით, ბანკისთვის არასამუშაო საათებში/დღეებში:
	+ ბანკის სამუშაო დღეები/საათები: ორშაბათი - პარასკევი, 10:00-19:00
* მომსახურება განახორციელოს საკუთარი ინვენტარით/ხელსაწყოებით.
* უზრუნველყოს მოვლის პერიოდში გამხმარი მცენარის ჩანაცვლება იგივე სახეობის, ზომის მცენარით საკუთარი ხარჯებით.
* უზრუნველყოს მოვლის/თიბვის დროს დაზიანებული სარწყავი სისტემის სპრინკლერების შეკეთება საკუთარი ხარჯებით.
* უზრუნველყოს, სარწყავი სისტემის ექსპლუატაცია და საჭიროების შემთხვევაში სარწყავი სისტემის ქსელის განვითარება (ახალი სისტემის მოწყობა; წერტილების დამატება; სარწყავის ან/და წვეთოვანი სისტემის დაგრძელება და ა.შ. ), რომლის ანაზღაურებას ბანკი უზრუნველყოფს, წინასწარი შეთანხმების საფუძველზე.
* არსებული ხეების, მცენარეების მოჭრა/გადაბელვა/გასხვლა ან/და რაიმე სხვა სახის ინტერვენცია განახორეციელოს ბანკის მხრიდან მოთხოვნის ან/და თანხმობის საფუძველზე.
* უზრუნველყოს მცენარეთა დაცვის საშუალებებისა და სასუქის უსაფრთხოდ გამოყენება.
* დაიცვას მცენარეთა დაცვის საშუალებების, სამუშაო იარაღისა და აალებადი ნივთიერებების შენახვის ნორმები.
* დაიცვას სანიტარული ნორმები.
* პროგნოზირებად, მაგრამ ცვალებად სამუშაო გარემოში ახორციელოს თვითმენეჯმენტი. მართოს საკუთარი და მასზე დაქვემდებარებული პირების საქმიანობა.
* აიღოს პასუხისმგებლობა გარე გამწვანების შეფასებასა და გაუმჯობესებაზე კლიმატურ პირობებს გათვალისწინებით, კვალიფიციური რეკომენდაციების გაცემის სახით.
* უზრუნველყოს საბაღე ტექნიკისა და ინსტრუმენტების გამართულობა და უსაფრთხოება

***გარდა ეზოს მოვლის სტანდარტული მომსახურებისა, ბანკს წლის განმავლობაში აქვს საჭიროება მიიღოს დამატებითი მომსახურებები. გთხოვთ განფასება წარმოადგინოთ დანართი 3-ის მიხედვით***

# საკვალიფიკაციო მოთხოვნები

* მსგავსი მომსახურების შესაბამისი მასშტაბებით შესრულების გამოცდილება ადგილობრივ ბაზარზე - მინიმუმ 3 წელი.
* მომსახურების დაწყების შესაძლებლობა - ხელშეკრულების გაფორმებიდან 10 სამუშაო დღეში.

# ტენდერის ფარგლებში წარსადგენი სავალდებულო დოკუმენტაცია

ტენდერში მონაწილეობის მისაღებად აუცილებელია ორგანიზაციამ წარმოადგინოს შემდეგი სავალდებულო დოკუმენტაცია:

* **ფინანსური წინადადება**
	+ ფინანსური წინადადება წარმოდგენილი უნდა იყოს **ყოველთვიური ფიქსირებული საფასურის მითითებით,** რომელიც უნდა მოიცავდეს მომსახურების პირობებში გათვალისწინებულ ყველა მომსახურების შესრულებას.
	+ წინადადება წარმოდგენილი უნდა იყოს საქართველოს ეროვნულ ვალუტაში - ლარში და მოიცავდეს კანონმდებლობით გათვალისწინებულ გადასახადებს და გადასახდელებს.
	+ ანგარიშსწორება განხორციელდება ორმხრივად ხელმოწერილი მ/ჩ აქტის საფუძველზე თვეში ერთხელ.
* **ფინანსური წინადადება დამატებით მომსახურებებზე (დანართი 3)**
	+ წლის განმავლობაში შესაძლო დამატებითი მომსახურებების ტარიფები უნდა წარმოადგინოთ დანართი 3-ის საშუალებით. აღნიშნული ტარიფი ფიქსირებული უნდა იყოს საკონტრაქტო პერიოდის განმავლობაში.
* **კომპანიის მოღვაწეობის შესახებ ინფორმაცია,** საქმიანობის მოკლე აღწერილობა, დასაქმებულთა რაოდენობა და კვალიფიკაცია, გამოცდილების შესახებ ინფორმაცია
* **კომპანიის საკონტაქტო ინფორმაცია**, კერძოდ:
* ორგანიზაციის დასახელება / ს.კ
* მისამართი
* ხელმძღვანელის სახელი და გვარი
* ხელმძღვანელის ტელეფონის ნომერი
* საკონტაქტო პირის სახელი და გვარი
* საკონტაქტო ტელეფონი / ელ. ფოსტის მისამართი
* ვებ-გვერდი
* **სარეკომენდაციო წერილი -** მინიმუმ 2

# დამატებითი ინფორმაცია

* პრეტენდენტის წინააღმდეგ არ უნდა მიმდინარეობდეს გადახდისუუნარობის საქმის წარმოება და პრეტენდენტი არ უნდა იყოს ლიკვიდაციის / რეორგანიზაციის პროცესში.
* ტენდერის განმავლობაში პრეტენდენტს აქვს ვალდებულება მოთხოვნისამებრ წარმოადგინოს ნებისმიერი იურიდიული თუ ფინანსური დოკუმენტი.
* ბანკი უფლებამოსილია ნებისმიერ დროს შეწყვიტოს, გააუქმოს ან გადაავადოს ტენდერი თავისი შეხედულებისამებრ.

# შეფასების კრიტერიუმები

გამარჯვებული კომპანია შეირჩევა შეფასების კრიტერიუმების მიხედვით:

* ფინანსური წინადადება 70%
* კომპანიის გამოცდილება 30%

**ბანკი იტოვებს უფლებას, სატენდერო პროცედურის დასრულების შემდგომ, გამარჯვებულის გამოვლენამდე, დაგეგმოს შეხვედრები ტენდერში მონაწილე მონაწილე შერჩეულ კომპანიებთან, გასაუბრებისა და შესაძლო დამატებითი დეტალების დაზუსტების მიზნით.**